ai4bharat/Pralekha huggingface dataset:
വാണിജ്യ വ്യവസായ മന്ത്രാലയം
വിദ്യാഭ്യാസ സ്ഥാപനങ്ങൾക്കുള്ള പേറ്റന്റ് ഫീസ് 80% കുറച്ചു
(ന്യൂ ഡൽഹി: സെപ്റ്റംബർ 23, 2021
ആത്മനിർഭർ ഭാരതത്തിലേക്കുള്ള മറ്റൊരു സുപ്രധാന ചുവടുവയ്പ്പിന്റെ ഭാഗമായി, പേറ്റന്റ് അപേക്ഷയ്ക്കും, പ്രോസിക്യൂഷൻ ഇടപാടുകൾക്കുമുള്ള ഫീസിൽ വരുത്തിയിരിക്കുന്ന 80% ഇളവും ബന്ധപ്പെട്ട ആനുകൂല്യങ്ങളും വിദ്യാഭ്യാസ സ്ഥാപനങ്ങൾക്കും ബാധകമാക്കി. ഇതിനായി പേറ്റന്റ് ചട്ടങ്ങളിൽ കേന്ദ്രം ഭേദഗതി വരുത്തി.
നവസംരംഭകത്വ അന്തരീക്ഷം സൃഷ്ടിക്കുക ലക്ഷ്യമിട്ട് വ്യവസായലോകവും അക്കാദമിക സമൂഹവും തമ്മിലുള്ള സഹകരണം ഊർജ്ജിതമാക്കാൻ വ്യവസായ-ആഭ്യന്തര വ്യാപാര പ്രോത്സാഹന വകുപ്പ് പ്രവർത്തിച്ചു വരുന്നു. വിദ്യാഭ്യാസ സ്ഥാപനങ്ങളിൽ നടത്തുന്ന ഗവേഷണത്തിന്റെ വാണിജ്യവൽക്കരണം സുഗമമാക്കുന്നതിലൂടെ ഇത് നേടാനാകും.
പേറ്റന്റ് എടുക്കാവുന്നതും വാണിജ്യവത്ക്കരണ സാധ്യതയുള്ളതുമായ നിരവധി പുതിയ സാങ്കേതികവിദ്യകൾ പ്രൊഫസർമാർ, അധ്യാപകർ, വിദ്യാർത്ഥികൾ തുടങ്ങിയവർ സൃഷ്ടിക്കുന്നു. അവ കൂടുതൽ സുഗമമാക്കുന്നതിന് നടപടി സഹായകമാകും. പുതിയ സാങ്കേതികവിദ്യകളുടെ വികസനത്തിന് ഉയർന്ന പേറ്റന്റിംഗ് ഫീസ് ഒരു തടസ്സമായി വർത്തിക്കുകയായിരുന്നു.
വിദ്യാഭ്യാസ സ്ഥാപനങ്ങളുടെ പങ്കാളിത്തം പ്രോത്സാഹിപ്പിക്കുന്നതിനായി, 2003-ലെ പേറ്റന്റ് ചട്ടങ്ങൾ പ്രകാരമുള്ള ഫീസ്, 2021-ലെ പേറ്റന്റ് ചട്ട ഭേദഗതിയിലൂടെ ലഘൂകരിക്കുകയും, ആയത് 2021 സെപ്റ്റംബർ 21 മുതൽ പ്രാബല്യത്തിൽ വരികയും ചെയ്തു.
നടപടിക്രമങ്ങൾ കൂടുതൽ ലളിതവും, സമയബന്ധിതവും, ഉപയോക്തൃ സൗഹൃദവും, ഇന്റർനെറ്റ് അധിഷ്ഠിത ഇടപാടുകൾക്ക് അനുയോജ്യവുമാക്കുന്നതിന് 2016, 2017, 2019, 2020 വർഷങ്ങളിൽ പേറ്റന്റ് ചട്ടങ്ങൾ ഭേദഗതി ചെയ്തു. ഇനിപ്പറയുന്ന നടപടികളാണ് സ്വീകരിച്ചത്:
i. പുതിയ പേറ്റന്റ് എക്സാമിനർമാരെ നിയമിച്ചു കൊണ്ട് മാനവ വിഭവശേഷി വർദ്ധിപ്പിക്കൽ.
ii. പേറ്റന്റുകൾ പൂർണ്ണമായും ഓൺലൈനിൽ അപേക്ഷിക്കുന്നതിനും അനുവദിക്കുന്നതിനുമുള്ള പ്രക്രിയ
iii. വീഡിയോ-കോൺഫറൻസിംഗ് വഴി പേറ്റന്റ് കേസുകളുടെ വിചാരണ
iv. IPO വെബ്സൈറ്റിൽ അഭിപ്രായങ്ങൾ/നിർദ്ദേശങ്ങൾ/പരാതികൾ എന്നിവ രേഖപ്പെടുത്തുന്നതിനുള്ള സംവിധാനം സജ്ജീകരിച്ചിട്ടുണ്ട്. അത്തരം നിർദ്ദേശങ്ങൾ/പരാതികൾ മുതലായവ ഒരു ടീം ഉടനടി പരിഗണിക്കുകയും ഇ-മെയിൽ വഴി ഉചിതമായ പ്രതികരണം അറിയിക്കുകയും ചെയ്യുന്നു.
v. സ്കൂളുകൾ, സർവകലാശാലകൾ, വ്യവസായങ്ങൾ, നിയമ-നിർവ്വഹണ ഏജൻസികൾ തുടങ്ങിയവയ്ക്കും ബന്ധപ്പെട്ടവർക്കുമായി നടത്തിയ IPR ബോധവത്ക്കരണ പ്രവർത്തനങ്ങൾ
മേൽപ്പറഞ്ഞ ശ്രമങ്ങളുടെ ഫലമായി, പേറ്റന്റുകൾ പരിശോധിക്കുന്നതിനുള്ള സമയം 2015 ൽ ശരാശരി 72 മാസമായിരുന്നത് ഇപ്പോൾ 12-30 മാസമായി കുറഞ്ഞിട്ടുണ്ട്. കൂടാതെ, പേറ്റന്റ് അപേക്ഷകളുടെ അന്തിമ തീർപ്പിനുള്ള സമയം നിലവിൽ ശരാശരി 48 മാസമെന്നുള്ളത് ചുരുങ്ങി, 2021 അവസാനത്തോടെ ശരാശരി 24-30 മാസമായി ആകുമെന്ന് പ്രതീക്ഷിക്കുന്നു.
പേറ്റന്റ്  ചട്ടങ്ങൾ 2021 കാണാൻ ഇവിടെ ക്ലിക്ക് ചെയ്യുക:
https://static.pib.gov.in/WriteReadData/specificdocs/documents/2021/sep/doc202192301.pdf
റെയില്വേ മന്ത്രാലയം
മെയ് 10  വരെ ഇന്ത്യന് റെയില്വേ ഓടിച്ചത് 366 ശ്രമിക് സ്പെഷല് ട്രെയിനുകള്
അതിഥി തൊഴിലാളികള്, തീര്ത്ഥാടകര്, ടൂറിസ്റ്റുകള്, വിദ്യാര്ത്ഥികള് തുടങ്ങി വിവിധ സ്ഥലങ്ങളില് കുടുങ്ങിപ്പോയവരുടെ യാത്രയ്ക്കായി കേന്ദ്ര ആഭ്യന്തര മന്ത്രാലയത്തിന്റെ നിര്ദേശ പ്രകാരം റെയില്വേ പ്രത്യേക ശ്രമിക് ട്രെയിനുകള് ഓടിക്കുന്നുണ്ട് .
വിവിധ സംസ്ഥാനങ്ങളില് നിന്നായി 366 ശ്രമിക് സ്്പെഷല് ട്രെയിനുകള് മെയ് 10വരെ ഇന്ത്യന് റെയില്വേ ഓടിച്ചു. ഇതില് 287 എണ്ണം ലക്ഷ്യസ്ഥാനത്തെത്തി, ബാക്കി 79 ട്രെയിനുകള് ഓടിക്കൊണ്ടിരിക്കുന്നു.
സംസ്ഥാന അടിസ്ഥാനത്തില് ആന്ധ്രപ്രദേശ്, ഹിമാചല്പ്രദേശ് എന്നിവിടങ്ങളില് ഓരോന്നും ബിഹാറില് 87ഉം ഝാര്ഖണ്ഡില് 16ഉം മധ്യപ്രദേശില് 24ഉം മഹാരാഷ്ട്രയില് മൂന്നും ഒഡീഷയില് 20ഉം രാജസ്ഥാനില് നാലും തെലങ്കാനയിലും ബംഗാളിലും രണ്ടു വീതവും ഉത്തര്പ്രദേശില് 127ഉം ട്രെയിനുകളാണ് എത്തിച്ചേര്ന്നത്.
തിരുച്ചിറപ്പള്ളി, തിത്ലഗാര്, ബറൗനി, ഖാന്ദ്വ, ജഗന്നാഥപൂര്, ഖുര്ദ റോഡ്, പ്രയാഗ് രാജ്, ഛാപ്ര, ഭാലിയ, ഗയ, വരാണസി, ധര്ഭാംഗ, ഘോരഗ്പൂര്, ലക്നൗ, ജാന്പൂര്, ഹാതിയ, ബസ്തി, ദനാപൂര്, മൂസാഫര്പൂര്, സഹര്സാ തുടങ്ങി നിരവധി നഗരങ്ങളിലേക്കാണ് ഈ ട്രെയിനുകള് ആളുകളെ എത്തിച്ചത്.
ഈ പ്രത്യേക ട്രെയിനുകളില് ഓരോന്നിലും പരമാവധി 1200 യാത്രക്കാര് വീതം സാമൂഹിക അകലം പാലിച്ച് യാത്ര ചെയ്യാം. പുറപ്പെടുന്നതിനു മുമ്പ് ശരിയായ രോഗപരിശോധന ഉറപ്പാക്കുന്നുണ്ട്. യാത്രയില് അവര്ക്ക് ഭക്ഷണവും വെള്ളവും നല്കുന്നുണ്ട്.
വനിതാ, ശിശു വികസന മന്ത്രാലയം
പെൺകുട്ടികൾക്കുള്ള പാരമ്പര്യേതര ഉപജീവനമാർഗ്ഗ നൈപുണ്യത്തെ സംബന്ധിക്കുന്ന ദേശീയ സമ്മേളനം, "ബേട്ടിയാം ബനേ കുശൽ" എന്ന പേരിൽ കേന്ദ്ര വനിതാ ശിശു വികസന മന്ത്രാലയം  നാളെ സംഘടിപ്പിക്കും.
(ന്യൂ ഡൽഹി: ഒക്ടോബർ 10, 2022
അന്താരാഷ്ട്ര ബാലികാ ദിനത്തോടനുബന്ധിച്ച് ബേട്ടി ബച്ചാവോ ബേട്ടി പഠാവോയുടെ ആഭിമുഖ്യത്തിൽ "ബേട്ടിയാം ബനേ കുശൽ" എന്ന പേരിൽ പെൺകുട്ടികൾക്കുള്ള പാരമ്പര്യേതര ഉപജീവനമാർഗ്ഗ നൈപുണ്യത്തെ  സംബന്ധിക്കുന്ന ദേശീയ സമ്മേളനം കേന്ദ്ര വനിതാ ശിശു വികസന മന്ത്രാലയം  നാളെ  സംഘടിപ്പിക്കും.
ചരിത്രപരമായി പിന്നാക്കം നിൽക്കുന്ന ശാസ്ത്രം, സാങ്കേതികവിദ്യ, എഞ്ചിനീയറിംഗ്, മാത്തമാറ്റിക്സ്  എന്നിവയുൾപ്പെടെ വൈവിധ്യമാർന്ന തൊഴിൽ മേഖലകളിൽ പെൺകുട്ടികൾ സ്വന്തം കഴിവുകൾ വികസിപ്പിക്കുകയും തൊഴിൽസേനയുടെ ഭാഗമാവുകയും ചെയ്യുന്നുവെന്ന് ഉറപ്പാക്കാൻ മന്ത്രാലയങ്ങളും വകുപ്പുകളും തമ്മിലുള്ള ഏകോപനത്തിന് സമ്മേളനം ഊന്നൽ നൽകും.
തൊഴിൽ സേനയിലെ തുല്യവും വർദ്ധിതവും ശക്തവുമായ പങ്കാളിത്തത്തിനായി ചെറുപ്പക്കാരായ പെൺകുട്ടികളെ നൈപുണ്യവതികളാക്കുകയെന്ന ലക്ഷ്യത്തോടെ നൈപുണ്യ വികസന, സംരംഭകത്വ മന്ത്രാലയവുമായും  ന്യൂനപക്ഷ കാര്യ മന്ത്രാലയവുമായും ധാരണാപത്രങ്ങൾ ഒപ്പിടുന്നതിന് പരിപാടി സാക്ഷ്യം വഹിക്കും. മിഷൻ ശക്തി മാർഗ്ഗനിർദ്ദേശങ്ങൾ പ്രകാരം വരുത്തിയ മാറ്റങ്ങൾക്കനുസൃതമായി പദ്ധതി നടപ്പിലാക്കുന്നതിനുള്ള സംസ്ഥാന/ജില്ലാതല BBBP പ്രവർത്തന രേഖയും തദവസരത്തിൽ പുറത്തിറക്കും. കേന്ദ്ര വനിതാ-ശിശു വികസന മന്ത്രി ശ്രീമതി സ്മൃതി സുബിൻ ഇറാനിയും ഇന്ത്യയിലുടനീളമുള്ള NTL-ൽ വ്യക്തിമുദ്ര പതിപ്പിച്ച ഒരു കൂട്ടം കൗമാരക്കാരായ പെൺകുട്ടികളും തമ്മിലുള്ള ഒരു സംവേദനാത്മക ചർച്ചയും സംഘടിപ്പിച്ചിട്ടുണ്ട്.
രാജ്യവ്യാപകമായി പ്രേക്ഷകരിലെത്തും വിധം “BetiyanBaneKushal” പരിപാടിയുടെ  തത്സമയം സംപ്രേക്ഷണം ഉണ്ടാകും. MWCD, MSDE, കായിക വകുപ്പ്, ന്യൂനപക്ഷകാര്യ മന്ത്രാലയം, വിദ്യാഭ്യാസം മന്ത്രാലയ പ്രതിനിധികൾ,ദേശീയ ബാലാവകാശ സംരക്ഷണ കൗൺസിൽ പോലുള്ള നിയമപരമായ സ്ഥാപനങ്ങൾ തുടങ്ങിയവയുടെ പങ്കാളിത്തം പ്രതീക്ഷിക്കുന്നു.
പെട്രോളിയം, പ്രകൃതി വാതക മന്ത്രാലയം
കേന്ദ്ര പെട്രോളിയം മന്ത്രി ധര്മ്മേന്ദ്ര പ്രധാന് ഒപെക് സെക്രട്ടറി ജനറലുമായി ചര്ച്ച നടത്തി, ആഗോള ഊര്ജ്ജ സുസ്ഥിരത കൈവരിക്കാനുള്ള ശ്രമങ്ങള്ക്ക് ആഹ്വാനം ചെയ്തു
കേന്ദ്ര പെട്രോളിയം, പ്രകൃതി വാതകം വകുപ്പ് മന്ത്രി ശ്രീ. ധര്മ്മേന്ദ്ര പ്രധാന് പെട്രോളിയം കയറ്റുമതി രാജ്യങ്ങളുടെ സംഘടന  - സെക്രട്ടറി ജനറല് ഡോ. മുഹമ്മദ് ബര്ക്കിന്ഡോയുമായി വീഡിയോ കോണ്ഫറന്സിങ്ങിലൂടെ ചര്ച്ച നടത്തി. കോവിഡ് 19, ആഗോള ഊര്ജ്ജ വിപണിയില് ചെലുത്തിയ സ്വാധീനവും, അസംസ്കൃത എണ്ണവിലയിലെ പ്രവണതകളെക്കുറിച്ചും ഇരുവരും ചര്ച്ച ചെയ്തു.
കോവിഡ്-19 ന്റെ പശ്ചാത്തലത്തില് ദുര്ബലമായിക്കൊണ്ടിരിക്കുന്ന ആഗോള സമ്പദ് വ്യവസ്ഥ പുനരുജ്ജീവിപ്പിക്കുന്നതിന് എണ്ണ ഉല്പ്പാദക രാജ്യങ്ങളും, ഉപഭോക്തൃ രാജ്യങ്ങളും വരും ദിവസങ്ങളില് ഉത്തരവാദിതത്ത പൂര്ണമായ സമീപനം സ്വീകരിക്കണമെന്ന് ശ്രീ. ധര്മ്മേന്ദ്ര പ്രധാന് ചുണ്ടിക്കാട്ടി. എണ്ണ വിപണിയുടെ സ്ഥിരത നിര്ണയിക്കുന്നതില് ഒപെകിന്റെ പങ്ക് എടുത്തു പറഞ്ഞ അദ്ദേഹം, വെല്ലുവിളി നിറഞ്ഞ ഈ സാഹചര്യത്തില് ഇന്ത്യയുടെ ഊര്ജ്ജ സുരക്ഷയ്ക്കും ആഗോള ഊര്ജ്ജ സുസ്ഥിരതയ്ക്കും വേണ്ടി ഒപെക് രാജ്യങ്ങളുമായി ചേര്ന്ന് പ്രവര്ത്തിക്കാന് തയ്യാറാണെന്ന് വ്യക്തമാക്കി.
(കോവിഡ് മഹാമാരിയെ പ്രതിരോധിക്കുന്നതിനും സാമ്പത്തിക പ്രവര്ത്തനങ്ങള് പുനരുജ്ജീവിപ്പിക്കുന്നതിനും ഇന്ത്യ നടത്തുന്ന ശ്രമങ്ങളെ ഒപെക് സെക്രട്ടറി ജനറല് ബര്ക്കിന്ഡോ അഭിനന്ദിച്ചു.
വാര്ത്താവിതരണ പ്രക്ഷേപണ മന്ത്രാലയം
ടെലിവിഷന് സീരിയലുകളുടെ ക്രെഡിറ്റ് റ്റൈറ്റിലുകള് ഹിന്ദിയിലും, പ്രദേശിക ഭാഷകളിലും കാണിച്ചിരിക്കണം
സ്വകാര്യ ടെലിവിഷന് ചാനലുകള് സംപ്രേഷണം ചെയ്യുന്ന സീരിയലുകളിലെ അഭിനേതാക്കളുടെയും, അണിയറ പ്രവര്ത്തകരുടെയും പേരുകള് ഹിന്ദിയിലും, അതാത് പ്രാദേശിക ഭാഷകളിലും കാണിക്കണമെന്ന് കേന്ദ്ര വാര്ത്താ വിതരണ പ്രക്ഷേപണ മന്ത്രാലയം നിര്ദ്ദേശം നല്കി. നിരവധി ഹിന്ദി ചാനലുകളും, പ്രാദേശിക ചാനലുകളും റ്റൈറ്റിലുകള് ഇംഗ്ലീഷില് മാത്രം പ്രദര്ശിപ്പിക്കുന്നത് ഒട്ടേറെ പ്രേക്ഷകര്ക്ക് ബുദ്ധിമുട്ടുണ്ടാക്കുന്നുവെന്ന് കണ്ടതിനെ തുടര്ന്നാണിത്.
------
(Visitor Counter : 83
ആരോഗ്യ, കുടുംബക്ഷേമ മന്ത്രാലയം
ലോകമെമ്പാടും കോവിഡ് കേസുകൾ വർദ്ധിച്ചുവരുന്ന സാഹചര്യത്തിൽ രാജ്യത്തെ നിലവിലെ സ്ഥിതിഗതികളും പൊതുജനാരോഗ്യ സംവിധാനത്തിന്റെ തയ്യാറെടുപ്പുകളും ഡോ. മൻസുഖ് മാണ്ഡവ്യ അവലോകനം ചെയ്തു
ചില രാജ്യങ്ങളിൽ COVID-19 കേസുകൾ വർദ്ധിച്ചുവരുന്ന സാഹചര്യത്തിൽ ഇന്ത്യയിലെ കൊവിഡ്-19 സാഹചര്യവും, നിരീക്ഷണത്തിനും നിയന്ത്രണത്തിനും വേണ്ടിയുള്ള പൊതുജനാരോഗ്യ സംവിധാനത്തിന്റെ തയ്യാറെടുപ്പുകളും അവലോകനം ചെയ്യുന്നതിനുള്ള ഉന്നതതല യോഗത്തിൽ കേന്ദ്ര ആരോഗ്യ കുടുംബക്ഷേമ മന്ത്രി ഡോ. മൻസുഖ് മാണ്ഡവ്യ അധ്യക്ഷത വഹിച്ചു. കേന്ദ്ര ആരോഗ്യ കുടുംബക്ഷേമ സഹമന്ത്രി ഡോ. ഭാരതി പ്രവീൺ പവാർ, നിതി ആയോഗ് അംഗം  ഡോ വി കെ പോൾ, മുതിർന്ന ഉദ്യോഗസ്ഥർ, പൊതുജനാരോഗ്യ വിദഗ്ധർ തുടങ്ങിയവർ പങ്കെടുത്തു.
ചൈന, ജപ്പാൻ, ദക്ഷിണ കൊറിയ, ഫ്രാൻസ്, അമേരിക്ക അടക്കമുള്ള ലോക രാജ്യങ്ങളിൽ COVID-19 കേസുകൾ വർദ്ധിച്ചുവരുന്ന സാഹചര്യത്തിലും വരാനിരിക്കുന്ന ഉത്സവ സീസൺ കണക്കിലെടുത്തും വെല്ലുവിളികൾ നേരിടാൻ ജാഗ്രത പാലിക്കേണ്ടതിന്റെ പ്രാധാന്യം കേന്ദ്ര ആരോഗ്യമന്ത്രി എടുത്തുപറഞ്ഞു. കോവിഡ് അവസാനിച്ചിട്ടില്ലെന്ന് അടിവരയിട്ട് ആവർത്തിച്ച് പറഞ്ഞ മന്ത്രി, പൂർണ്ണ സജ്ജരാകാനും നിരീക്ഷണം ശക്തമാക്കാനും ഉദ്യോഗസ്ഥർക്ക് നിർദ്ദേശം നൽകി. കോവിഡ് മാനദണ്ഡങ്ങൾ പിന്തുടരാനും കൊവിഡ് പ്രതിരോധ കുത്തിവയ്പ്പ് എടുക്കാനും അദ്ദേഹം ജനങ്ങളോട് അഭ്യർത്ഥിച്ചു.
പുതിയ വകഭേദങ്ങൾ രാജ്യത്ത് പ്രചരിക്കുന്നുണ്ടെങ്കിൽ അവ യഥാസമയം കണ്ടെത്തുന്നുവെന്ന് ഉറപ്പാക്കാൻ, INSACOG നെറ്റ്വർക്കിലൂടെ വകഭേദങ്ങൾ നിരീക്ഷിച്ച്, സ്ഥിരീകരിച്ച കോവിഡ് കേസുകളുടെ ജനിതക ശ്രേണീകരണത്തിനുള്ള സംവിധാനം ശക്തിപ്പെടുത്താൻ ഡോ. മൻസുഖ് മാണ്ഡവ്യ നിർദ്ദേശിച്ചു. പുതിയ വകഭേദങ്ങൾ കണ്ടെത്തുന്നതിനായി എല്ലാ കോവിഡ്-19 കേസുകളുടെയും സാമ്പിളുകൾ INSACOG ജനിതക ശ്രേണീകരണ ലബോറട്ടറികളിലേക്ക്  ദിവസേന അയയ്ക്കാൻ സംസ്ഥാനങ്ങളോടും കേന്ദ്ര ഭരണ പ്രദേശങ്ങളോടും അഭ്യർത്ഥിച്ചിട്ടുണ്ട്.
2022 ഡിസംബർ 19-ന് അവസാനിച്ച ആഴ്ചയിൽ രാജ്യത്തെ ശരാശരി പ്രതിദിന കേസുകളുടെ എണ്ണം 158 ആയി കുറഞ്ഞു. എന്നിരുന്നാലും, കഴിഞ്ഞ 6 ആഴ്ചയായി ആഗോള പ്രതിദിന ശരാശരി വർദ്ധിക്കുന്നതായി റിപ്പോർട്ട് ചെയ്യപ്പെട്ടിട്ടുണ്ട്. 2022 ഡിസംബർ 19-ന് അവസാനിച്ച ആഴ്ചയിൽ, ശരാശരി 5.9 ലക്ഷം പ്രതിദിന കേസുകൾ വരെ റിപ്പോർട്ട് ചെയ്യപ്പെട്ടു. ചൈനയിൽ കൊവിഡ് ബാധിതരുടെ എണ്ണത്തിൽ വൻ കുതിച്ചുചാട്ടമുണ്ടായതിന് പിന്നിൽ ഒമൈക്രോൺ വകഭേദത്തിന്റെ പുതിയതും വേഗത്തിൽ പകരാവുന്നതുമായ BF.7 വകഭേദം ആണെന്ന് കണ്ടെത്തി.
"കോവിഡ്-19 ന്റെ പശ്ചാത്തലത്തിൽ പരിഷ്കരിച്ച നിരീക്ഷണ സംവിധാനങ്ങൾക്കായുള്ള പ്രവർത്തന മാർഗ്ഗനിർദ്ദേശങ്ങൾ" 2022 ജൂണിൽ കേന്ദ്ര ആരോഗ്യ മന്ത്രാലയം പുറപ്പെടുവിച്ചിട്ടുണ്ട്. ഇത് പുതിയ SARS-CoV -2 വകഭേദങ്ങളുടെ അണുബാധ നേരത്തെ കണ്ടെത്തുന്നതിനും രോഗിയെ അന്യരില് നിന്നുമകററി നിര്ത്തുന്നതിനും പരിശോധനയ്ക്കും, സമയബന്ധിതമായി രോഗബാധിതരെ കൈകാര്യം ചെയ്യുന്നതിനും നിർദ്ദേശിക്കുന്നു. നിർദ്ദേശങ്ങൾ ഫലപ്രദമായി നടപ്പാക്കുന്നത് ഉറപ്പാക്കാൻ കേന്ദ്ര ആരോഗ്യമന്ത്രി ഉദ്യോഗസ്ഥർക്ക് നിർദ്ദേശം നൽകി.
വിദ്യാഭ്യാസ മന്ത്രാലയം
ഹൈദരാബാദ് ഐഐടി ഗവേഷകർ പുതിയ ശുചിത്വ ഉത്പന്നങ്ങൾ വികസിപ്പിച്ചു.
ന്യൂഡൽഹി , ഏപ്രിൽ 16,2021
ഹൈദരാബാദ് ഐഐ ടി ഗവേഷകർ ലോകത്തിൽ തന്നെ ആദ്യമായി ആർക്കും താങ്ങാവുന്ന വിലയുള്ളതും, ദീർഘകാലം നിലനിൽക്കുന്നതുമായ ഡ്യൂറോകീ ശ്രേണിയിൽ പെട്ട ശുചിത്വ ഉത്പന്നങ്ങൾ വികസിപ്പിച്ചെടുത്തു. കേന്ദ്ര വിദ്യാഭ്യാസ വകുപ്പ് മന്ത്രി ശ്രീ രമേശ് പോഖ്രിയാൽ നിശാങ്ക് വെർച്വലായി ഡ്യൂറോകിയുടെ ഉത്പ്പന്നങ്ങൾ അവതരിപ്പിച്ചു.
അടുത്ത തലമുറ ആന്റി മൈക്രോബിയൽ സാങ്കേതിക വിദ്യ ഉപയോഗിക്കുന്ന ഡ്യൂറോ കീ ഉത്പന്നങ്ങൾ 189 /-രൂപ വിലയിലാണ് ആരംഭിക്കുന്നത് . 99 .99 % അണുക്കളെയും തൽക്ഷണം നശിപ്പിക്കുന്ന ഡ്യൂറോ കീ യുടെ നാനോ സംരക്ഷണം 35 ദിവസം വരെ നീണ്ട് നിൽക്കുന്നതും അടുത്ത കഴുകൽ വരെ തുടരുന്നതും ആണ് എന്ന് അദ്ദേഹം പറഞ്ഞു.
ഡ്യൂറോ കീ റേഞ്ചിന്റെ സവിശേഷമായ പ്രത്യേകത തൽക്ഷണ അണു നാശനവും,ദീർഘകാലം നില നിൽക്കുന്ന സംരക്ഷണവും ആണ്.ഇത് ഈ മഹാമാരിയുടെ കാലത്തു അത്യന്താപേക്ഷിതമാണ്.
ഡ്യൂറോ കീയുടെ ഈ വിപ്ലവകരമായ ആന്റി മൈക്രോബിയൽ ഉൽപ്പന്നങ്ങൾ കേന്ദ്ര സർക്കാരിന്റെ അംഗീകൃത ലാബ് പരിശോധിച്ചു സാഷ്യപെടുത്തിയതും ,ഹൈദരാബാദ് ഐ ഐ ടിയുടെ ഫീൽഡ് പരിശോധനകൾ പൂർത്തിയാക്കിയതുമാണെന്നും അദ്ദേഹം കൂട്ടി ചേർത്തു .
ഓരോ ഉൽപ്പന്നത്തെക്കുറിച്ചും കൂടുതൽ വായിക്കുവാൻ സന്ദർശിക്കുക www.keabiotech.com
IE
(Visitor Counter : 146
പ്രധാനമന്ത്രിയുടെ ഓഫീസ്
രാജീവ് ഗാന്ധിയുടെ ജന്മവാർഷികത്തിൽ അദ്ദേഹത്തിന് പ്രധാനമന്ത്രി ആദരാഞ്ജലികൾ അർപ്പിച്ചു
മുൻ പ്രധാനമന്ത്രി ശ്രീ രാജീവ് ഗാന്ധിയുടെ ജന്മദിനമായ ഇന്ന് പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു
"മുൻ പ്രധാനമന്ത്രി ശ്രീ രാജീവ് ഗാന്ധി ജിക്ക് അദ്ദേഹത്തിന്റെ ജന്മവാർഷികത്തിൽ എന്റെ പ്രണാമം."
On his birth anniversary, my tributes to former PM Shri Rajiv Gandhi Ji.
— Narendra Modi  August 20, 2023
മന്ത്രിസഭ
സുസ്ഥിര സ്മാര്ട്ട് സിറ്റി വികസനത്തിനുള്ള സാങ്കേതിക സഹകരണത്തിന് ഇന്ത്യയും ഡെന്മാര്ക്കും തമ്മില് ഒപ്പുവച്ച ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
സുസ്ഥിര സ്മാര്ട്ട് സിറ്റി വികസനത്തിനുള്ള സാങ്കേതിക സഹകരത്തിന് ഇന്ത്യയും ഡെന്മാര്ക്കും തമ്മില് 2018 ഏപ്രിലില് ഒപ്പുവച്ച ധാരണാപത്രത്തിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
വിശദാംശങ്ങള്
സുസ്ഥിര സ്മാര്ട്ട് സിറ്റി വികസനത്തില് ഉഭയകക്ഷി സഹകരണം പ്രോത്സാഹിപ്പിക്കുകയെന്നതാണ് ഈ ധാരണാപത്രത്തിന്റെ ഉദ്ദേശ്യം. അറിവുകള്, സ്ഥാപന സഹകരണം, ഗവേഷണവും വികസനവും ബന്ധപ്പെട്ട വിഷയങ്ങളിലെ വാണിജ്യ ബന്ധങ്ങള് എന്നിവയുടെ കൈമാറ്റത്തിലൂടെ പരസ്പര-അന്യോന നേട്ടങ്ങള് ഉണ്ടാക്കുകയെന്നതിന്റെ അടിസ്ഥാനമാണ് ധാരണാപത്രത്തിനുളളത്. സ്മാര്ട്ട് സിറ്റി പരിഹാരങ്ങള്, വാസയോഗ്യത, സുസ്ഥിരവും സംയോജിതവുമായ നഗരാസൂത്രണം, പുനര്വികസനവും ഭൂമിയുടെ ഉപയോഗവും, സംയോജിത ഖരമാലിന്യ പരിപാലനം, ഊര്ജ്ജം, കാര്യശേഷി, വിഭവസമാഹരണം ഇതിന് പുറമെ പരസ്പരം സമ്മതിച്ചിട്ടുള്ള മറ്റ് വിഷയങ്ങള് എന്നിവയും സഹകരണമേഖലയില് ഉള്പ്പെടും.
നടപ്പാക്കല് തന്ത്രം
ഈ ധാരണാപത്രത്തിന്റെ അടിസ്ഥാനത്തില് ധാരണാപത്രത്തിന്റെ ചട്ടക്കൂട്ടില് വരുന്ന സഹകരണ പരിപാടികളുടെ തന്ത്രങ്ങള് ആവിഷ്ക്കരിക്കുന്നതിനും നടപ്പാക്കുന്നതിനും ഒരു സംയുക്ത കര്മ്മ ഗ്രൂപ്പ്  രൂപീകരിക്കും. ഈ സംയുക്ത കര്മ്മ ഗ്രൂപ്പ് പങ്കാളികള് അംഗീകരിക്കുന്ന സമയങ്ങളില് ഡെന്മാര്ക്കിലും ഇന്ത്യയിലുമായി മാറിമാറി ചേരും.
പ്രധാന ഗുണഫലം
ധാരണാപത്രം രണ്ടു രാജ്യങ്ങള്ക്കുമിടയില് സുസ്ഥിര സ്മാര്ട്ട് സിറ്റിവികസന ഉഭയകക്ഷി സഹകരണം പ്രോത്സാഹിപ്പിക്കും.
ഗുണഭോക്താക്കള്
(ഈ ധാരണാപത്രം മാലിന്യത്തില് നിന്നും ഊര്ജ്ജം ഉള്പ്പെടെയുള്ള സംയോജിത ഖര മാലിന്യ പരിപാലനം, സംയോജിത ഗതാഗത സംവിധാനം, ജലത്തിന്റേയും ശുചീകരണത്തിന്റേയും പരിപാലനം, ഊര്ജ്ജ കാര്യശേഷി, വിഭവസമാഹരണം എന്നീ മേഖലകളില് തൊഴിലവസരങ്ങള് സൃഷ്ടിക്കുമെന്ന് പ്രതീക്ഷിക്കുന്നു.
RS/MRD
പ്രധാനമന്ത്രിയുടെ ഓഫീസ്
നാവിക പ്ലാറ്റ്ഫോമിൽ നിന്നുള്ള ബിഎംഡി ഇന്റർസെപ്റ്ററിന്റെ വിജയകരമായ പരീക്ഷണത്തെ പ്രധാനമന്ത്രി അഭിനന്ദിച്ചു
നാവിക പ്ലാറ്റ്ഫോമിൽ നിന്നുള്ള ബാലിസ്റ്റിക് മിസൈൽ വേധ  ഇന്റർസെപ്റ്ററിന്റെ പരീക്ഷണം വിജയകരമായി നടത്തിയ ഡിആർഡിഒയെയും ഇന്ത്യൻ നാവികസേനയെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഇന്ത്യൻ നാവികസേനയുടെ ട്വീറ്റിന് പ്രധാനമന്ത്രി മറുപടി നൽകി
"നമ്മുടെ പ്രതിരോധ ശേഷികൾ കൂടുതൽ ശക്തിപ്പെടുത്താനുള്ള നമ്മുടെ ശാസ്ത്രജ്ഞരുടെ നിരന്തരമായ മനോദാര്ഢ്യത്തിനും ദൃഢനിശ്ചയത്തിനും അഭിനന്ദനങ്ങൾ."
PIB Headquarters
പ്രാദേശിക മാധ്യമ ശില്പശാല നടന്നു
കേന്ദ്ര വാര്ത്താവിതരണ പ്രക്ഷേപണ മന്ത്രാലയത്തിനു കീഴിലുള്ള തിരുവനന്തപുരത്തെ പ്രസ്സ് ഇന്ഫര്മേഷന് ബ്യൂറോ, പ്രാദേശിക മാധ്യമ പ്രവര്ത്തകര്ക്കായി കൊല്ലത്ത് സംഘടിപ്പിച്ച ശില്പശാല 'ദി ഹിന്ദു' ദിനപ്പത്രത്തിന്റെ റെസിഡന്റ് എഡിറ്റര് ശ്രീ. സി. ഗൗരിദാസന് നായര് ഉദ്ഘാടനം ചെയ്തു. വികസന വാര്ത്തകള് ജനവിരുദ്ധമാകുന്നില്ലെന്ന് ഉറപ്പു വരുത്തുന്നതില് പ്രാദേശിക മാധ്യമപ്രവര്ത്തകര് ജാഗരൂകരാകണമെന്ന് ശ്രീ. ഗൗരീദാസന് നായര് പറഞ്ഞു. വികസനത്തിന്റെ ഇരകളാകുന്നവരുടെ ഭാഗത്തുനിന്നുവേണം വാര്ത്തകളെ നോക്കികാണേണ്ടതെന്നും അദ്ദേഹം അഭിപ്രായപ്പെട്ടു. മാധ്യമ പ്രവര്ത്തനം അവകാശ നിഷേധത്തിനുള്ള ആയുധമല്ല. മറിച്ച് സ്ത്രീകളുടെയും, കുട്ടികളുടെയും പക്ഷത്തു നിന്നുകൊണ്ടു വേണം വാര്ത്തകള് എഴുതേണ്ടതെന്ന് അദ്ദേഹം ചൂണ്ടിക്കാട്ടി.
ഇലക്ട്രോണിക് രൂപത്തിലുള്ള പണമിടപാടുകളാണ് ഏറ്റവും സുരക്ഷിതമെന്ന് 'ഡിജിറ്റല് പണമിടപാടുകള്' എന്ന വിഷയത്തില് സംസാരിച്ച യൂണിയന് ബാങ്ക് ഓഫ് ഇന്ത്യാ സീനിയര് മാനേജര് ശ്രീ. വി കെ ആദര്ശ് പറഞ്ഞു. ചരക്ക് സേവന നികുതിയോടുള്ള ഒരു വിഭാഗം വ്യാപാരികളുടെ എതിര്പ്പ് നിയമത്തെക്കുറിച്ചുള്ള അജ്ഞത മൂലമാണെന്ന് ഈ വിഷയത്തില് സംസാരിച്ച സെന്ട്രല് ജിഎസ്ടി സൂപ്രണ്ട് ശ്രീ. എസ് അശോക നാരായണന് പറഞ്ഞു. ഇപ്പോള് കാണുന്ന പല പ്രശ്നങ്ങള്ക്കും രണ്ടു മാസങ്ങള്ക്കുള്ളില് പരിഹാരം ഉണ്ടാകുമെന്നും അദ്ദേഹം അറിയിച്ചു.
നൈപുണ്യ വികസനം എന്ന വിഷയത്തില് 'അസാപ്' കമ്മ്യൂണിക്കേഷന് മേധാവി ശ്രീ. എം കെ വിവേകാനന്ദന് നായര്, നവമാധ്യമങ്ങളും പ്രാദേശിക ലേഖകരും എന്ന വിഷയത്തെക്കുറിച്ച് തിരുവനന്തപുരം പ്രസ്സ് ക്ലബിന്റെ ജേര്ണലിസം ഇന്സ്റ്റിറ്റ്യൂട്ട് മുന് ഡയറക്ടര് ശ്രീ. എസ് രാധാകൃഷ്ണന് തുടങ്ങിയവര് ക്ലാസ്സുകള് നയിച്ചു. തിരുവനന്തപുരം പിഐബി അഡീഷണല് ഡയറക്ടര് ശ്രീ. ഇ മാരിയപ്പന്, പ്രസ്സ് ഇന്ഫര്മേഷന് ബ്യൂറോയുടെ പ്രവര്ത്തനങ്ങളെക്കുറിച്ച് വിശദീകരിച്ചു.
(വിവിധ പത്ര ദൃശ്യ മാധ്യമങ്ങളില് നിന്നും മുപ്പതോളം പ്രതിനിധികള് ശില്പശാലയില് പങ്കെടുത്തു.
ഭവന, നഗരദാരിദ്ര ലഘൂകരണ മന്ത്രാലയം
"സ്ട്രീറ്റ്സ് ഫോർ പീപ്പിൾ" ,"നർച്ചറിംഗ് നൈബർഹുഡ്സ്" മത്സരങ്ങളിലെ വിജയികളെ കേന്ദ്ര ഭവന നഗരകാര്യ മന്ത്രാലയം പ്രഖ്യാപിച്ചു
ന്യൂ ഡൽഹി: ജനുവരി 18, 2022
സ്ട്രീറ്റ്സ് ഫോർ പീപ്പിൾ ചലഞ്ചിൽ വിജയികളായ പതിനൊന്ന് നഗരങ്ങളെയും, നർച്ചറിംഗ് നൈബർഹുഡ്സ് ചലഞ്ചിന്റെ പൈലറ്റ് ഘട്ടത്തിൽ വിജയിച്ച പത്ത് നഗരങ്ങളെയും കേന്ദ്ര ഭവന നഗരകാര്യ മന്ത്രാലയം ഓൺലൈനായി സംഘടിപ്പിച്ച പരിപാടിയിൽ പ്രഖ്യാപിച്ചു. ഈ നഗരങ്ങൾ ഇനി മത്സരത്തിന്റെ അടുത്ത ഘട്ടത്തിലേക്ക് കടക്കും. പൈലറ്റ് ഘട്ടത്തിൽ ഏറ്റെടുത്ത പദ്ധതികൾ സുസ്ഥിരമായ രീതിയിൽ വികസിപ്പിക്കുകയും ചെയ്യും. ചടങ്ങിൽ, 'ഇന്ത്യ സൈക്കിൾസ് 4 ചേഞ്ചിന്റെയും', 'സ്ട്രീറ്റ്സ് ഫോർ പീപ്പിൾ ചലഞ്ചിന്റെയും' രണ്ടാം സീസണിന് തുടക്കം കുറിക്കുകയും 'നർച്ചറിംഗ് നെയ്ബർഹുഡ്സ് ചലഞ്ച്: സ്റ്റോറീസ് ഫ്രം ദി ഫീൽഡ്' എന്ന പുസ്തകം പുറത്തിറക്കുകയും ചെയ്തു .
കേന്ദ്ര ഭവന നഗരകാര്യ മന്ത്രാലയം സെക്രട്ടറി ശ്രീ മനോജ് ജോഷി അധ്യക്ഷത വഹിച്ചു. ചലഞ്ച് നടത്തിയ പങ്കാളികളായ സംഘടനകളിലെ ആഗോള, ഇന്ത്യൻ ഉദ്യോഗസ്ഥർ, വിജയിച്ച നഗരങ്ങളിൽ നിന്നുള്ള പ്രതിനിധികൾ, 100 സ്മാർട്ട് സിറ്റികളുടെ സിഇഒമാർ ഉൾപ്പെടെ കേന്ദ്ര-സംസ്ഥാന ഗവണ്മെന്റുകളിലെ ഉദ്യോഗസ്ഥർ എന്നിവരും ചടങ്ങിൽ പങ്കെടുത്തു.
സ്ട്രീറ്റ്സ് ഫോർ പീപ്പിൾ ചലഞ്ചിൽ തിരഞ്ഞെടുക്കപ്പെട്ട 11 നഗരങ്ങൾക്ക് അമ്പത് ലക്ഷം രൂപ വീതം കേന്ദ്ര ഭവന നഗരകാര്യ മന്ത്രാലയം സമ്മാനം നൽകും. ഈ 11 നഗരങ്ങളിൽ കൊച്ചിയും ഉൾപ്പെടുന്നു. ട്രീറ്റ്സ് ഫോർ പീപ്പിൾ ചലഞ്ചിനെക്കുറിച്ചുള്ള കൂടുതൽ വിവരങ്ങൾക്ക്, https://smartnet.niua.org/indiastreetchallenge/ എന്ന ലിങ്ക് സന്ദർശിക്കുക.
ഇന്ത്യൻ നഗരങ്ങളിൽ ബാല്യകാല സൗഹൃദ അയൽപക്കങ്ങൾ രൂപപ്പെടുത്താൻ ലക്ഷ്യമിട്ടുള്ള 3 വർഷത്തെ വിവിധ ഘട്ടങ്ങളായുള്ള സംരംഭമാണ് നർച്ചറിംഗ് നൈബർഹുഡ്സ് ചലഞ്ച്. കൂടുതൽ വിവരങ്ങൾക്ക് https://smartnet.niua.org/nurturing-neighbourhoods-challenge/web/ സന്ദർശിക്കുക.
RRTN/SKY
(Visitor Counter : 131
ധനകാര്യ മന്ത്രാലയം
പ്രത്യേക സാമ്പത്തിക മേഖല നിയമത്തിന് പകരമായി പുതിയ നിയമം
ന്യൂ ഡൽഹി, ഫെബ്രുവരി 01, 2022
സംരംഭങ്ങൾ, സേവന ഹബുകൾ എന്നിവയുടെ വികസനത്തിൽ പങ്കാളികളാകാൻ സംസ്ഥാനങ്ങളെ പ്രാപ്തമാക്കുന്നതിന് പ്രത്യേക സാമ്പത്തിക മേഖല നിയമത്തിന് പകരം പുതിയ നിയമനിർമ്മാണം നടത്തുമെന്ന് കേന്ദ്ര ധന, കോർപ്പറേറ്റ് കാര്യ മന്ത്രി ശ്രീമതി നിർമ്മല സീതാരാമൻ 2022-23 ലെ കേന്ദ്ര ബജറ്റ് ഇന്ന് പാർലമെന്റിൽ അവതരിപ്പിച്ച് കൊണ്ട് പറഞ്ഞു. നിലവിലുള്ളതും പുതിയതുമായ എല്ലാ വലിയ വ്യാവസായിക എൻക്ലേവുകൾക്കും ലഭ്യമായ അടിസ്ഥാന സൗകര്യങ്ങൾ പരമാവധി പ്രയോജനപ്പെടുത്തുന്നതിനും കയറ്റുമതിയുടെ മത്സരക്ഷമത വർദ്ധിപ്പിക്കുന്നതിനും ഇത് സഹായിക്കുമെന്നും അവർ കൂട്ടിച്ചേർത്തു.
ഗിഫ്റ്റ്  സിറ്റിയെ കൂടുതൽ ആകർഷകമാക്കുന്നതിനുള്ള വിവിധ സംരംഭങ്ങളും അവർ നിർദ്ദേശിച്ചു. സാമ്പത്തിക സേവനങ്ങളിലും സാങ്കേതികവിദ്യയിലും ഉന്നത മനുഷ്യ വിഭവശേഷി വർദ്ധിപ്പിക്കുന്നതിന് സാമ്പത്തിക മാനേജ്മെന്റ്, ഫിൻടെക്, ശാസ്ത്രം, സാങ്കേതികവിദ്യ എഞ്ചിനീയറിംഗ്, ഗണിത ശാസ്ത്രം എന്നീ കോഴ്സുകൾ നടത്താൻ ലോകോത്തര വിദേശ സർവകലാശാലകളെയും സ്ഥാപനങ്ങളെയും ഗിഫ്റ്റ് സിറ്റിയിൽ അനുവദിക്കും. ഐ എഫ് എസ് സി എ ഒഴികെ എല്ലാ ആഭ്യന്തര നിയന്ത്രണങ്ങളിൽ നിന്നും ഇവയെ ഒഴിവാക്കും.
അന്താരാഷ്ട്ര നിയമത്തിന് കീഴിൽ വരുന്ന തർക്കങ്ങൾ സമയബന്ധിതമായി പരിഹരിക്കുന്നതിന് ഗിഫ്റ്റ് സിറ്റിയിൽ ഒരു ഇന്റർനാഷണൽ ആർബിട്രേഷൻ സെന്റർ സ്ഥാപിക്കുന്നതിന് ശ്രീമതി സീതാരാമൻ നിർദ്ദേശിച്ചു. കൂടാതെ, ആഗോള മൂലധനത്തിനുള്ള സേവനങ്ങൾ ഗിഫ്റ്റ് സിറ്റിയിൽ സുഗമമാക്കുമെന്ന് അവർ പറഞ്ഞു.
(Visitor Counter : 317
നിയമ, നീതി മന്ത്രാലയം
വാർത്താക്കുറിപ്പ്
ന്യൂ ഡൽഹി: ജൂൺ 02, 2022
രാഷ്ട്രപതി, സുപ്രീം കോടതി ചീഫ് ജസ്റ്റിസുമായുള്ള കൂടിയാലോചനായ്ക്ക് ശേഷം, അനുച്ഛേദം 217 ഉപവകുപ്പ് , അനുച്ഛേദം 224 ഉപവകുപ്പ് , അനുച്ഛേദം 222 ഉപവകുപ്പ്  എന്നിവയിലൂടെ സിദ്ധിച്ച ഭരണഘടനാദത്തമായ അധികാരം വിനിയോഗിച്ച്, ഇനിപ്പറയുന്നവരെ കേരള ഹൈക്കോടതി ജഡ്ജിമാരായി നിയമിച്ചിരിക്കുന്നു:
(1. ശ്രീ മുരളി പുരുഷോത്തമൻ, അഡീഷണൽ ജഡ്ജി
2. ശ്രീ സിയാദ് റഹ്മാൻ ആലെവക്കാട്ട് അബ്ദുൾ റഹിമാൻ, അഡീഷണൽ ജഡ്ജി
3. ശ്രീ കരുണാകരൻ ബാബു, അഡീഷണൽ ജഡ്ജി
4. ഡോ. കൗസർ ഇടപ്പഗത്ത്, അഡീഷണൽ ജഡ്ജി
രാജ്യരക്ഷാ മന്ത്രാലയം
ഇന്ത്യാ ചൈന അതിര്ത്തിയിലെ സ്ഥിതിവിശേഷം
(ഇന്ത്യ- ചൈന അതിര്ത്തി മേഖലയിലെ ഇപ്പോഴത്തെ പ്രതിസന്ധി പരിഹരിക്കുന്നതിന് ഇരു രാജ്യങ്ങളുടെയും ഉന്നത ഉദ്യോഗസ്ഥര് നിലവിലുള്ള സൈനിക, നയതന്ത്ര മാര്ഗ്ഗങ്ങളിലൂടെ ചര്ച്ചകള് തുടരുകയാണ്. അതിനാല് ഈ സ്ഥിതിയില് ഇതെക്കുറിച്ച് ഏതെങ്കിലും തരത്തിലുള്ള നിഗമനങ്ങളൊ അടിസ്ഥാനരഹിതമായ റിപ്പോര്ട്ടുകളോ ഒരു തരത്തിലും ഗുണകരമാവില്ല. അത്തരത്തിലുള്ള റിപ്പോര്ട്ടിങ്ങില് നിന്ന് വിട്ടു നില്ക്കണം എന്ന് മാധ്യമങ്ങളോട് അഭ്യർത്ഥിക്കുന്നു.
പ്രധാനമന്ത്രിയുടെ ഓഫീസ്
അടുത്ത തവണ വീട്ടിലേയ്ക്ക് നായ്ക്കുട്ടിയെ തെരഞ്ഞെടുക്കുമ്പോള്, അത് ഇന്ത്യന് ജനുസാവട്ടെ - മന് കി ബാതില് പ്രധാനമന്ത്രി
മന്കി ബാത് പരമ്പരയുടെ ഏറ്റവും ഒടുവിലത്തെ പ്രഭാഷണത്തില് ഇന്ത്യന് സേനയിലെ ചീഫ് ഓഫ് ആര്മി സ്റ്റാഫിന്റെ പ്രശസ്തി പത്രം നേടിയ സോഫി, വൈദ എന്നീ രണ്ട് നായ്ക്കളെ കുറിച്ച് പ്രധാനമന്ത്രി നരേന്ദ്ര മോദി സംസാരിക്കുകയുണ്ടായി. സായുധ സേനയിലും സുരക്ഷാ സേനയിലും ഇത്തരം ധീരരായ നായ്ക്കള് ഉണ്ട്, തീവ്രവാദികള് ആസൂത്രണം ചെയ്ത എത്രയോ ബോംബ് സ്ഫോടനങ്ങളും ഭീകരരുടെ ഗൂഢാലോചകളും പരാജയപ്പെടുത്തുന്നതില് ഈ നായക്കള് അതിപ്രധാനമായ പങ്കു വഹിച്ചിട്ടുമുണ്ട്, അദ്ദേഹം പറഞ്ഞു. ഈ നായ്ക്കള്, ശത്രുക്കളുടെ ആയുധ ശേഖരങ്ങളും, സ്ഫോടക വസ്തുക്കളും മണത്ത് അറിഞ്ഞ നിരവധി ഉദാഹരണങ്ങളും അദ്ദേഹം ചൂണ്ടിക്കാട്ടി. പ്രമാദമായ 300 ലധികം കേസുകളില് തെളിവുകളുണ്ടാക്കിയശേഷം ശ്വാന സംഘത്തില് നിന്ന് അടുത്ത നാളില് നഷ്ടമായ റോക്കി എന്ന നായക്ക് ബീഡ് പൊലീസ് സേന വീരോചിതമായ അന്തിമോപചാരം നല്കിയ കാര്യവും അദ്ദേഹം അനുസ്മരിച്ചു.
ഇന്ത്യന് ജനുസില് പെട്ട നായ്ക്കളെ കുറിച്ചു സംസാരിക്കവെ, ഇവയെ വളര്ത്താന് ചെലവു കുറവാണ് എന്നും, ഇന്ത്യന് ചുറ്റുപാടുകളില് ഇവ നന്നായി വളരുമെന്നും ഇപ്പോള് നിരവധി സുരക്ഷാ ഏജന്സികള് ഇവയെ അവരുടെ സുരക്ഷാ വിഭാഗത്തില് ഉള്പ്പെടുത്തുന്നുണ്ട് എന്നും അദ്ദേഹം കൂട്ടിചേര്ത്തു. ഇത്തരം നായ്ക്കളുടെ ശേഷി മെച്ചപ്പെടുത്തുന്നതിനും അവയുടെ കഴിവുകള് കൂടുതല് പ്രയോജനപ്പെടുത്തുന്നതിനുമായി ഇന്ത്യന് കാര്ഷിക ഗവേഷണ കൗണ്സില് കൂടുതല് ഗവേഷണങ്ങള് നടത്തുന്നുണ്ട്. അതിനാല് വീട് സൂക്ഷിപ്പിനായി പുതിയ നായ്ക്കുട്ടിയെ കൊണ്ടുവരാന് ആലോചിക്കുന്ന ശ്രോതാക്കള് ഉണ്ടെങ്കില് ഒരു ഇന്ത്യന് ജനുസിനെ തെരഞ്ഞെടുക്കൂ- പ്രധാനമന്ത്രി ഉപദേശിച്ചു.
പ്രധാനമന്ത്രിയുടെ ഓഫീസ്
വർഷങ്ങളായി ഡോ. കലാമുമായി അടുത്ത് ഇടപഴകാൻ സാധിച്ചത് എന്റെ ഭാഗ്യമാണ്: പ്രധാനമന്ത്രി
ഡോ. എപിജെ അബ്ദുൾ കലാമിന്റെ ജന്മദിനത്തിൽ അദ്ദേഹവുമായുള്ള ബന്ധത്തിന്റെ നിമിഷങ്ങൾ പ്രധാനമന്ത്രി ശ്രീ നരേന്ദ്ര മോദി ഇന്ന് പങ്കുവെച്ചു.
നരേന്ദ്ര മോദിയുമായുള്ള ഡോ. കലാമിന്റെ സ്നേഹബന്ധത്തെക്കുറിച്ചും അദ്ദേഹത്തിന്റെ പാരമ്പര്യത്തെ ആദരിക്കാനുള്ള പ്രധാനമന്ത്രിയുടെ ശ്രമങ്ങളെക്കുറിച്ചും ഡോ. കലാമിന്റെ അനന്തരവൻ പങ്കുവെച്ച മോദി സ്റ്റോറിയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു:
“വർഷങ്ങളായി ഡോ. കലാമുമായി അടുത്ത് ഇടപഴകാൻ കഴിഞ്ഞത് എന്റെ ഭാഗ്യമാണ്. അദ്ദേഹത്തിന്റെ ബുദ്ധിശക്തിയും വിനയവും ഇന്ത്യയുടെ പുരോഗതിയോടുള്ള അഭിനിവേശവും ഞാൻ അടുത്ത് നിന്ന് സാക്ഷ്യം വഹിച്ചിട്ടുണ്ട്.
പ്രത്യേക സേവനങ്ങളും ഫീച്ചറുകളും
ഇന്ത്യയുടെ ഫ്ളാഗ്കോഡ്-2002ന്റെ പ്രധാന സവിശേഷതകൾ
ന്യൂ ഡൽഹി: ജൂൺ 10, 2022
1. ഇന്ത്യൻ ദേശീയ പതാക, ഇന്ത്യയിലെ ജനങ്ങളുടെ പ്രതീക്ഷകളെയും അഭിലാഷങ്ങളെയും പ്രതിനിധീകരിക്കുന്നു. ഇത് നമ്മുടെ ദേശീയ അഭിമാനത്തിന്റെ പ്രതീകമാണ്. ദേശീയ പതാകയോട് വിശ്വസ്തതയും സാർവത്രിക സ്നേഹവും ആദരവും ഉണ്ട്. ഇത് ഇന്ത്യൻ ജനതയുടെ വികാരങ്ങളിലും ആത്മാവിലും സവിശേഷമായ ഒരു സ്ഥാനം വഹിക്കുന്നു.
2. ഇന്ത്യൻ ദേശീയ പതാക ഉയർത്തൽ/ഉപയോഗം/പ്രദർശനം എന്നിവ പ്രിവെൻഷൻ ഓഫ് ഇൻസൽട്സ് ടു നാഷണൽ ഓണർ നിയമം 1971, ഫ്ളാഗ് കോഡ് ഓഫ് ഇന്ത്യ, 2002 എന്നിവയിലൂടെ നിയന്ത്രിച്ചിരിക്കുന്നു. ഫ്ലാഗ് കോഡ് ഓഫ് ഇന്ത്യ 2002-ന്റെ പ്രധാന സവിശേഷതകൾ, പൊതുജനങ്ങളുടെ അറിവിലേക്കായി താഴെ ചേർത്തിരിക്കുന്നു
a) ഫ്ലാഗ് കോഡ് ഓഫ് ഇന്ത്യ 2002 ലെ ചട്ടങ്ങൾ 2021 ഡിസംബർ 30-ലെ ഉത്തരവ് പ്രകാരം ഭേദഗതി ചെയ്തു. പോളിസ്റ്റർ കൊണ്ടുള്ളതോ യന്ത്രത്തിൽ നിർമ്മിച്ചതോ ആയ പതാക ഉപയോഗിക്കാൻ അനുവാദമുണ്ട്. ഇപ്പോൾ, ദേശീയ പതാക കൈകൊണ്ട് നൂൽക്കുകയും കൈകൊണ്ട് നെയ്തെടുക്കുകയും ചെയ്തതോ
അല്ലെങ്കിൽ യന്ത്ര നിർമിതമോ, പരുത്തി/പോളിസ്റ്റർ/കമ്പിളി/പട്ടു ഖാദി നിർമിതമോ ആകാം.
b) ഒരു പൊതു/സ്വകാര്യ സ്ഥാപനത്തിലെ അല്ലെങ്കിൽ ഒരു വിദ്യാഭ്യാസ സ്ഥാപനത്തിലെ അംഗത്തിന് എല്ലാ ദിവസങ്ങളിലും അവസരങ്ങളിലും, ആചാരപരമായോ അല്ലാതെയോ ദേശീയ പതാകയുടെ അന്തസ്സിനും ബഹുമാനത്തിനും യോജിച്ച നിലയിൽ ദേശീയ പതാക ഉയർത്തുകയോ/പ്രദർശിപ്പിക്കുകയോ ചെയ്യാവുന്നതാണ്.
c) 2022 ജൂലൈ 19-ലെ ഉത്തരവ് പ്രകാരം 2002-ലെ ഫ്ലാഗ് കോഡിൽ ഭേദഗതി വരുത്തുകയും, ഇന്ത്യൻ ഫ്ലാഗ് കോഡിന്റെ ഭാഗം-II-ലെ ഖണ്ഡിക 2.2 ൽ ഉൾപ്പെടുവന്ന ഉപവകുപ്പ്  ഇനിപ്പറയുന്ന വിധം മാറ്റിയിരിക്കുന്നു:
 "പൊതുസ്ഥലത്തോ പൊതുജനങ്ങളിൽ ഉൾപ്പെടുന്ന ഒരു വ്യക്തിയുടെ വീട്ടിലോ ഉയർത്തുന്ന ദേശീയ പതാക പകലും രാത്രിയും തുടർച്ചയായി പ്രദർശിപ്പിക്കാവുന്നതാണ് "
d) ദേശീയ പതാക ദീർഘ ചതുര ആകൃതിയിൽ ആയിരിക്കണം. പതാകയ്ക്ക് ഏത് വലുപ്പവും ആകാം.
 അനുപാതം 3:2 ആയിരിക്കണം.
e) ദേശീയ പതാക പ്രദർശിപ്പിക്കുമ്പോഴെല്ലാം, ആദരവോടെ വളരെ വ്യക്തമായ സ്ഥാനത്ത് പ്രദർശിപ്പിക്കണം
f) കേടുപാടുകൾ സംഭവിച്ചതോ കീറിയതോ ആയ പതാക പ്രദർശിപ്പിക്കാൻ പാടില്ല.
g) ഒരു കൊടിമരത്തിൽ നിന്ന് ഒരേസമയം ദേശീയ പതാകയോടൊപ്പം മറ്റേതെങ്കിലും പതാകയോ പതാകകളോ ഉയർത്താൻ പാടില്ല.
h) ഫ്ലാഗ് കോഡിന്റെ വകുപ്പ് 9 ഭാഗം III ൽ പരാമർശിച്ചിരിക്കുന്ന വിശിഷ്ട വ്യക്തികൾ - ഉദാഹരണത്തിന് രാഷ്ട്രപതി, ഉപരാഷ്ട്രപതി, പ്രധാനമന്ത്രി, ഗവർണ്ണർമാർ എന്നിവരുടെ വാഹനത്തിൽ - ഒഴികെ ഒരു വാഹനത്തിലും പതാക പാറാൻ പാടില്ല.
i) മറ്റ് പതാകകളോ കൊടിതോരണങ്ങളോ ദേശീയപതാകക്ക് മുകളിലോ അരികിലോ ഉയർത്തരുത്
കൂടുതൽ വിവരങ്ങൾക്ക്, പ്രിവെൻഷൻ ഓഫ് ഇൻസൽട്സ് ടു നാഷണൽ ഓണർ നിയമം, l97l, ഫ്ലാഗ് കോഡ് ഓഫ് ഇന്ത്യ 2002 എന്നിവ ആഭ്യന്തര മന്ത്രാലയത്തിന്റെ വെബ്സൈറ്റിൽ ലഭ്യമാണ് - www.mha.gov.in